

2022.gada

publiskais pārskats

2023

1. **Pamatinformācija**
   1. **Iestādes juridiskais statuss**

Valmieras tehnikums ir valsts dibināta Izglītības un zinātnes ministrijas pakļautībā esoša profesionālās izglītības iestāde, kuras pamatuzdevums ir profesionālo izglītības programmu īstenošana. Valmieras tehnikuma reģistrācijas numurs Nodokļu reģistrā ir 90009612809, izglītības iestādes reģistrācijas numurs ir 2534003066. Iestādei ir sava simbolika (karogs un logo) un zīmogs.

Nosaukums Valmieras tehnikums un profesionālās izglītības kompetences centra statuss iegūts 2014.gada 1.decembrī, pamatojoties uz 2014.gada 25.novembra Ministru kabineta rīkojumu Nr. 681.

Tehnikuma nolikums apstiprināts ar Izglītības un zinātnes ministrijas 2021.gada 5.oktobra rīkojumu Nr. 1-2e/21/319.

Tehnikumam 2016.gada 25.februārī izsniegta izglītības iestādes akreditācijas lapa Nr. AI 9324 ar termiņu līdz 2022.gada 28.februārim. 2023.gada 1.janvārī izsniegta izglītības iestādes akreditācijas lapa Nr. AI 2699 ar termiņu līdz 2028.gada 14.martam.

Iestādes juridiskā adrese un izglītības programmu īstenošanas vieta ir Vadu iela 3, Valmiera, Valmieras novads, LV 4201, Latvija.

* 1. **Jomas un funkcijas, par kurām iestāde ir atbildīga**

Iestādes darbības mērķis ir veidot izglītības vidi, organizēt un īstenot mācību un audzināšanas procesu, lai nodrošinātu valsts profesionālās vidējās izglītības un valsts arodizglītības standartā noteikto mērķu sasniegšanu.

Iestādes darbības pamatvirziens ir izglītojoša un audzinoša darbība, īstenojot licencētas un akreditētas profesionālās izglītības programmas.

Iestāde papildus profesionālās izglītības programmu īstenošanai veic reģionālā vai nozares metodiskā centra, pedagogu tālākizglītības centra un ārpus formālās izglītības sistēmas iegūtās profesionālās kompetences novērtēšanas funkcijas.

Ar Izglītības un zinātnes ministrijas 2021.gada 6.aprīļa rīkojumu Nr. 1-2e/21/119 “Par profesionālās izglītības kompetences centru uzdevumiem” Valmieras tehnikumam noteikta metodiskā virsvadība divās jomās:

1. “Metālapstrādes, mašīnbūves un mašīnzinību nozare” profesionālajā kvalifikācijā mehatronisku sistēmu tehniķis;
2. “Uzņēmējdarbības, finanšu, grāmatvedības, administrēšanas nozare” profesionālajās kvalifikācijās klientu apkalpošanas speciālists, lietvedis, sekretārs.
   1. **Iestādes darbības virzieni un pamatmērķi**

**Izglītības iestādes misija –**

* Veidot VT par reģiona ekonomikas, intelektuālā kapitāla, personības izaugsmes un profesionālās izglītības inovāciju resursu centru, sagatavojot, piesaistot un noturot dažādus pasaules līmeņa talantus Vidzemes reģionā.

**Izglītības iestādes vīzija par izglītojamo –**

* Kļūt par Eiropā atpazīstamu un Vidzemē spēcīgāko profesionālās izglītības inovāciju resursu centru, kas sadarbībā ar industriju, īsteno profesionālo izglītību visām sabiedrības grupām.

**Izglītības iestādes vērtības cilvēkcentrētā veidā –**

* Kompetence – augsts kompetences līmenis gan izglītības kvalitātes ziņā, gan spējās, kas jānodod izglītojamajiem. Zinoši, profesionāli, uz izcilību orientēti pedagogi, zinātkāri, atvērti un sasniegumiem orientēti izglītojamie.
* Mērķtiecība – mērķtiecīgas specialitātes vai izglītības tematiskās jomas izvēle, cītīgs darbs, savu prasmju attīstība un rezultatīvs darbs gan izglītojamajiem, gan pedagogiem un pārējiem darbiniekiem.
* Mūsdienīgums – visaugstākā prioritāte mūsdienīgiem, inovatīviem risinājumiem, metodēm un pieejām visos līmeņos, progresīvās domāšanas attīstīšana, jauniešus uzrunājoša vizuālā identitāte un komunikācija.
  1. **Darbības stratēģijas prioritātes un to mērķi pārskata gadā**

Saskaņā ar Valmieras tehnikuma attīstības stratēģiju 2021.-2027.gadam projektu, galvenās stratēģiskās prioritātes un mērķi:

1. Moderns, kvalitatīvs darba tirgus vajadzībām pielāgots, elastīgs profesionālās izglītības piedāvājums.
2. Attīstīta infrastruktūra, moderna materiāltehniskā bāze.
3. Efektīva pārvaldība, starptautisks redzējums, talantu piesaiste, zaļās domāšanas principu integrēšana ikdienā.

|  |  |  |
| --- | --- | --- |
| **Mērķis** | **Uzdevumi** | **Sasniegtie rezultāti** |
| Profesionālās izglītības kvalitātes uzlabošana un izglītojamo skaita kāpināšana. | 1. Izglītojamo skaita palielinājums par 6,5%. | Izglītojamo skaits 2021./2022.m.g. (611), salīdzinot ar 2020./2021.m.g. (622) palielinājies par 1,8%.  Stingrāki uzņemšanas nosacījumi un nesekmīgo izglītojamo nepārcelšana uz nākošo kursu. |
| 2. Talantīgo audzēkņu skaita pieaugums – 5% no kopējā izglītojamo skaita. | Vairāk nekā 100 (~16%) izglītojamo mācību gada laikā piedalījušies dažādos profesionālajos konkursos, hakatonos, Skolēnu mācību uzņēmumos, olimpiādēs un sporta sacensībās. |
| 3.Mācības pārtraukušo skaita samazinājums, nepārsniedzot 8% no kopējā izglītojamo skaita. | No 01.09.2021. līdz 30.06.2022. atskaitīti 94 izglītojamie, t.sk. nepietiekama mācību sasniegumu vērtējuma, neattaisnotu mācību kavējumu vai nepareizas karjeras izvēles dēļ tika atskaitīti 38 izglītojamie, kas ir 6,1 % no kopējā izglītojamo skaita. |
| 4.Darba tirgū iesaistīto absolventu skaita palielinājums. | Darba tirgū iesaistīto absolventu skaits 2022.gadā, salīdzinot ar 2021.gadu ir palielinājies par 15%. |
| 5.Vidējā vērtējuma kāpums profesionālās KE no 7,35 uz 7,7. | 2021./2022.mācību gadā profesionālās kvalifikācijas eksāmenos vidējais vērtējums bija 7,05 balles.  7 izglītojamie KE nenokārtoja. |
| 6. Metodiskā darba aktivitātes saskaņā ar izstrādātajām metodiskā darba virsvadības jomām un attīstības plānu. | Darba grupu sanāksmes izglītības programmās "Mehatronika", "Grāmatvedība".  2021./2022.m.g. saskaņā ar izglītības paraugprogrammām licencētas modulārās izglītības programmas kvalifikācijām - Mehatronisku sistēmu tehniķis, Atjaunojamās enerģētikas tehniķis, Rūpniecisko iekārtu mehāniķis.  Tehnikuma pedagogi izstrādā metodiskās izstrādnes vispārizglītojošo un profesionālo mācību priekšmetu programmās. |
| 7. Programmu saturs aktualizēts atbilstoši spēka esošajiem normatīvajiem aktiem, t.sk., Skola2030. Mācību gada metodiskā darba tēma "Atgriezeniskā saite". | Visās izglītības programmās pārskatīts mācību priekšmeta/moduļa saturs un iestrādāts stundas sasniedzamais rezultāts.  Vairāk kā 3 reizes notikušas pedagogu savstarpējās mācīšanās- pieredzes dalīšanās par tēmu “Atgriezeniskā saite”, izmantojot “MS Forms", “Kahoot", “Quizz” u.c. |
| 8. Palielinājusies pedagogu iesaiste starptautiska un vietēja mēroga projektos. | Pedagogiem bija iespēja iesaistīties 6 dažādos starptautiskos projektos (Erasmus+, INTEREG, ERAF un Urban Innovative Actions programmu ietvaros): “Eiropas nākamās paaudzes mazās pilsētas” ;  “Teaming UP” ;  “Starptautiska pieredze profesionālai izaugsmei” ;  Erasmus+ projekts Nr. 2020-1-LV01-KA116-077375;  Erasmus+ projekts Nr.2021-1-LV01-KA121-VET-000011169;  “Vidzemes inovāciju programma studentiem – VIPs”.  Vairāk nekā 20 pedagogi ir iesaistījušies vietēja un starptautiska mēroga projektu dažādās aktivitātēs. |
| 9. Visi VT pedagogi apguvuši un sekmīgi īsteno mācību procesu tiešsaistē. | Visi pedagogi attālinātā mācību procesa laikā sekmīgi organizēja mācību stundas tiešsaistē VT noteiktajā MS Teams platformā.  Jāturpina strādāt pie mācību materiālu un dažādu mācību metožu uzlabošanas. |
| 10. Izstrādāta e- mācību vide, digitālo mācību materiālu izveide. | Ir uzsākta starptautiska projekta ENGINE īstenošana (Projekta numurs – 10105817), kura ietvaros tiks izstrādāta e-mācību vide. |
| 11. Profesionālās kompetences atzīšanas vismaz 10% skaita pieaugums ik gadu. | Nav notikusi profesionālās kompetences atzīšana  Covid 19 pandēmijas ietekmē. |
| 12. Izglītojamo skaita palielinājums pieaugušo IP. | Mācības uzsāka 71 izglītojamais un pabeidza 55. |
| 13. Izstrādātas pieaugušo IP pēc nozares pieprasījuma. | Izstrādātas un licencētas 9 IP:  8 tālākizglītības IP ("Metālapstrāde"(5), "Gaļas produktu ražošana" (1), "Ēdināšanas pakalpojumi" (2); 1 profesionālās pilnveides IP "Pamatlīmeņa zināšanu programma par objekta ugunsdrošību atbildīgajiem darbiniekiem".  Akreditētas 9 IP:  4 tālākizglītības IP ("Metālapstrāde" (2), "Gaļas produktu ražošana" (1), "Ēdināšanas pakalpojumi" (1); 4 profesionālās pilnveides IP ("Datu bāzu programmēšana", "Sistēmu un lietotnes programmēšana", "Tīmekļa vietņu programmēšana (WEB)",  "Grāmatvedības kārtošana". |
| 1.14. Nozares pārstāvju iesaiste IP īstenošanā, mācību procesa nodrošināšanā. | Notikušas šādas aktivitātes:  meistarklase “Ārvalstu pieredze liellopa gaļas pagatavošanā” sadarbībā ar Latvijas Steiku klubu IP "Ēdienu gatavošana" izglītojamajiem;  bezatkritumu kulinārijas meistarklase ar Artūru Taškānu IP "Ēdienu gatavošana" izglītojamajiem;  vieslekcija “E – biroja ieviešana” ar Ilzi Palmbahu IP "Grāmatvedība" izglītojamajiem;  vieslekcija etiķetes jomā “Špikeris saskarsmē ar apkārtējiem jeb kā dzīvē un karjerā saņemt 10” ar Kristīnu Sprūdžu IP "Klientu apkalpošana", IP "Viesmīlība", IP "Grāmatvedība" izglītojamajiem;  SIA Enefit vieslekcija - Ilgtspējas jautājumi - regulācija, spiediens uz uzņēmumiem un tehniskajiem risinājumiem, kas palīdz uzņēmumiem pāriet uz ilgtspējīgu Modus Operandi IP "Mehatronika" un IP "Enerģētika un elektrotehnika"', IP "Mašīnbūve" izglītojamajiem.  Ikvienam no vairāk nekā 600 izglītojamajam vismaz reizi gadā ir iespēja apmeklēt nozares profesionāļu vieslekciju vai meistarklasi VT. |
| 15. Veikta ikgadējā 1. kursu un absolventu anketēšana. | Veikta 1.kursa aptauja par adaptāciju izglītības iestādē un 120 absolventu anketēšana saistībā ar darba gaitu uzsākšanu. |
| 16. VT zīmola atpazīstamība reģiona, Latvijas un starptautiskā mērogā. | VT īsteno mārketinga un sabiedrisko attiecību aktivitātes atbilstoši zīmola identitātes vadlīnijām. Vizuālie materiāli tiek veidoti vienotā krāsu gammā, ieverot logo un saukli. Ir labi iedzīvināts merčendaizings, kas ietver VT džemperus, T-kreklus, cepures un citus priekšmetus, kuri skolēniem ļauj identificēties ar skolu, ar lepnumu paužot piederību tai.  Ikdienas komunikācijā sociālajos tīklos VT profiliem seko un informāciju saņem vairāk nekā t4000 cilvēku (Facebook, TikTiok un Instagram kopā). Piedaloties Valmieras pilsētas svētku gājienā, VT kolektīvs zīmolu demonstrēja vairāk nekā 10 000 reģiona iedzīvotājiem un viesiem (klātienē, video un foto attēlos no pasākuma). |
| Pozitīva tēla veidošana, atpazīstamības veicināšana, profesionālās izglītības prestiža celšana. | 1.Augusi VT zīmola atpazīstamība reģiona, Latvijas un starptautiskā mērogā. | VT delegācija, piedaloties pasākumos, izstādēs, profesionālo prasmju konkursos, izmanto VT identitātes džemperus, T-kreklus un citus priekšmetus ar zīmola elementiem.  Dodoties prakses mobilitātēs Erasmus+ projektu ietvaros vai citās starptautiskās mobilitātēs, izglītojamie un pedagogi izmanto VT identitātes džemperus, priekšautus, somas, T-kreklus un citus priekšmetus ar zīmola elementiem. Kopā vairāk nekā 80 izglītojamie un 20 pedagogi. |
| 2.Palielinājies publikāciju biežums reģionālajos medijos un video skatījumu skaits sociālajos tīklos. | Reģionālajos laikrakstos publicēti vairāk nekā 15 raksti par VT, piemēram: <https://ziemellatvija.lv/valmieras-tehnikuma-skolenu-uznemums-sanem-tehnologiskas-inovacijas-balvu/>;  [VT audzēknes pieredze Erasmus+ praksēs - Valmieras Ziņas (valmieraszinas.lv);](https://www.valmieraszinas.lv/valmieras-tehnikuma-audzeknes-pieredze-erasmus-prakses/)  <https://ziemellatvija.lv/valmieras-tehnikums-aicina-pieteikties-pieauguso-izglitibas-programmam/>;  [Mārtiņa Erasmus+ prakses pieredzes stāsts - Valmieras Ziņas (valmieraszinas.lv);](https://www.valmieraszinas.lv/martina-erasmus-prakses-pieredzes-stasts/)  [Jaunietis no Smiltenes dodas Erasmus+ mobilitātes praksē (smiltenesnovads.lv);](https://smiltenesnovads.lv/blog/class/jaunietis-no-smiltenes-dodas-erasmus-mobilitates-prakse/)  <https://www.eliesma.lv/valmieras-tehnikuma-audzekni-tallina-izkopj-picinga-prasmes>  Sociālo mediju VT profilos publicēto video sasniegto cilvēku skaits 2021./2022. mācību gadā, tajā skaitā vasarā:  YouTube: 8 791  Facebook: 95 936  Instagram: 75 576 |
| 3.Absolventi iesaistīti izglītības prestiža celšanas pasākumu īstenošanā, dalās ar pieredzi un gūtajām atziņām. | Karjeras nedēļas ietvaros tiešsaistes pasākumā "Prof sarunas krēslas stundā" (13.10.2021.) pieredzē dalījās VT viesmīlības un loģistikas jomas absolventi. |
| 2.4.Potenciālo izglītojamo piesaistei mērķētu aktivitāšu skaita palielinājums. | Izzinošas ekskursijas citu izglītības iestāžu skolēniem un viņu vecākiem.  Apmaksāts, mērķēts saturs sociālajos tīkos Facebook un Instagram, reklāmas radio “TEV” ēterā uzņemšanas kampaņas ietvaros, vides reklāmas pie valsts nozīmes autoceļiem. |
| 5.Sadarbība ar uzņēmumiem – prakses vietas un VT laboratoriju, tehnoloģiju piedāvājums. | 2021./2022.m.g. prakses vietas 557 izglītojamajiem nodrošināja 270 uzņēmumi.  Pārtikas laboratorijas savu ekperimentpartiju ražosanai izmantoja 5 uzņēmumi (SIA "Baltis Seaberry", ZS “Cukuriņi”, SIA “Skudra Pluss”, SIA “Dabas dots”.  Jāturpina darbs pie prakses un DVBM sadarbības partneru loka paplašinājuma IP ar kvalifikācijām “Loģistikas darbinieks", “Atjaunojamās enerģētikas tehniķis", “Rūpniecisko iekārtu mehāniķis", “Programmēšanas tehniķis”, “Pārtikas produktu ražošanas tehniķis” |
| 6.Zaļās domāšanas principu ievērošanas popularizēšana publicitātes kampaņu | Iegādāti ECO prezentmateriāli no otrreiz pārstrādāta papīra, ar iestrādātām augu sēklām, auduma maisiņi, atkārtoti uzpildāmas ūdens pudeles, termokrūzes u.c. priekšmeti.  Kopā vairāk nekā 500 vienības. |
| Ilgtspējīgas infrastruktūras izveide | 1. Izdevumu samazinājums par energoresursu izmantošanu. | Nav izdevumu samazinājuma par energoresursu izmantošanu. |
| 2.Jaunas izglītības programmas ar kvalifikāciju “Atjaunojamās enerģētikas tehniķis” materiāltehnisko līdzekļu iegāde. | Ir apzināta materiāltehnisko resursu nepieciešamība un iekļauta Valmieras tehnikuma stratēģijā 2021.-2027.gadam.  Analizēta materiāltehniskā bāze IP "Mehatronika" ar kvalifikāciju mehatronisku sistēmu tehniķis, IP "Programmēšana" ar kvalifikāciju programmēšanas tehniķis, IP "Inženiertehnika, mehānika un masīnbūves tehnoloģija" ar kvalifikāciju mašīnbūves tehniķis kvalifikācijas atjaunojamās enerģētikas tehniķis apguvei.  Izglītības programmā “Enerģētika un elektrotehnika”  ar kvalifikāciju atjaunojamās enerģētikas tehniķis nenokomplektējās izglītojamo grupa. |
| 3.Attīstītas telpas pieaugušo izglītības resursu centra vajadzībām. | Pieaugušo izglītības metodiķis ir nodrošināts ar atsevišķu kabinetu, pilnu datortehnikas nodrošinājumu, atbalstu informatīvu materiālu izstādē un izplatīšanā (sabiedriskās attiecības, maketēšana, publicitāte, reklāma). |
| Ir izstrādāts plāns pieaugušo izglītības resursu centra izveidei VT pirmajā stāvā, blakus galvenajai ieejai, tādējādi nodrošinot labāku tiešās pārdošanas pakalpojumu, sasniedzamību un pieejamību cilvēkiem ar kustību traucējumiem. Sākotnēji tā būs viena darba vieta pieaugušo resursu vadītājam, turpmāko gadu laikā palielinot centra kapacitāti līdz 3-4 darbiniekiem. |
| 4.Izveidota droša, jaudīga IKT infrastruktūra. | Tiek uzturēta esošā IKT infrastruktūra, nepieciešamības gadījumā veicot uzlabojumus. |
| 5. Veikta interjera dizaina pārveidošana atbilstoši VT zīmola un grafiskās identitātes prasībām. | Ir veikta sienas apdruka VT metālapstrādes laboratorijā un kāpņu telpu apdruka galvenajā ēkā, multifukcionālajā nodarbību telpā ir uzstādīts VT vimpelis atbilstoši jaunajai identitātei, skolas priekšpusē mastā uzvilkts VT karogs jaunajā identitātē. |
| Jaunāko tehnoloģiju, programmatūras un metožu nodrošinājums, inovāciju attīstība. | 1. Pakāpeniski nomainīta IKT tehnika, kas vecāka par 5 gadiem un neatbilst veiktspējas prasībām. | Nomainīti 8 stacionārie datori, kas neatbilda veiktspējas prasībām, iegādāti 8 jauni. |
| 2. Jaunu datortehnikas vienību iegāde. | Iegādāti 30 jauni portatīvie datori pamatā IP "Grāmatvedība" izglītojamo mācību procesa īstenošanai. |
| 3. Izveidota digitāla e-mācību vide, integrēta esošajā VT mājaslapā. | Mājas lapā ir integrēta pāreja uz e-klase.lv  Noslēgts sadarbības līgums ar Valsts izglītības satura centru par platformas skolo.lv izmantošanu.  Ir uzsākta starptautiska projekta ENGINE īstenošana (Projekta numurs – 10105817), kura ietvaros tiks izstrādāta e-mācību vide, kas tiks integrēta esošajā VT mājas lapā.  Jāintegrē pāreja VT mājas lapā uz edy365.com (digitālā prakses pārvaldība). |
| 4. Esošo un plānoto izglītības programmu īstenošanai nepieciešamās tehnoloģijas un programmatūras attīstība. | Uzstādīts metināšanas simulators un iegādātas 5 metināšanas iekārtas TIG IP "Inženiertehnika, mehānika un mašīnbūves tehnoloģija" un "Metālapstrāde" izglītojamo apmācībai.  Ieviesta resursu vadības sistēma "Horizon" IP "Grāmatvedība" izglītojamo apmācībai.  Materiāltehniskās bāzes papildināšana (komponentes pneimatikas un hidraulikas vadības ķēdēm) IP "Mehatronika".  Restorānu kases maksājumu sistēmas "rKeeper" programmatūras atjaunināšana IP "Restorānu pakalpojumi" izglītojamo apmācībai. |
| Cilvēkresursu attīstība, talantu piesaiste un karjeras atbalsts. | 1.Jaunu pedagogu piesaiste. | Piesaistīti jauni profesionālo priekšmetu pedagogi- loģistikas pedagogs, pārtikas produktu ražošanas tehniķa pedagogs, ēdienu gatavošanas pedagogs, programmēšanas pedagogs, elektrotehnikas pedagogs, klientu apkalpošanas speciālista pedagogi, kā arī vispārizglītojošo mācību priekšmetu pedagogi- latviešu valodā un literatūrā, angļu valodā, krievu valodā. |
|  | Kopumā Valmieras tehnikumā darbu uzsāka 13 jauni profesionālo un vispārizglītojošo mācību priekšmetu pedagogi. |
| 2. Jauno pedagogu mentoru programmas attīstīšana. | Katram jaunajam pedagogam 2021./2022.mācību gada 1.semestrī (vai citā termiņā, atkarībā no darba uzsākšanas datuma) tika nodrošināts mentors - pieredzējis kolēģis, kurš sniedz atbalstu pedagoģiskajā darbā un iepazīstina ar kopējo darba norisi Valmieras tehnikumā.  Ikdienā atbalstu jaunajiem pedagogiem sniedz mentors, metodiķi un direktores vietnieki, administrācija. 1.semestrī un 2.semestra noslēgumā tika veiktas attīstības pārrunas ar jaunajiem pedagogiem, lai sniegtu nepieciešamo atbalstu un risinājumus. |
| 3. Pedagogu un darbinieku digitālās pratības paaugstināšana un angļu valodas prasmju uzlabošana | Attālinātā mācību procesa ietvaros dažādu lietotņu (MS Teams, Quizizz, Kahoot) izmantošana gan patstāvīgam darbam, gan komandas darbam, gan arī ātrākai zināšanu pārbaudei un atgriezeniskās saites saņemšanai no izglītojamajiem.  Pedagogi un darbinieki, iesaistoties un piedaloties dažādu projektu aktivitātēs, arvien vairāk uzlabo savas angļu valodas prasmes. |
| 4. Pedagogu un tehnisko darbinieku profesionālā pilnveide, stažēšanās, pieredzes apmaiņa Latvijā un starptautiskā līmenī. | Notikusi 9 pedagogu stažēšanās Latvijā metālapstrādes, mašīnbūves un mašīnzinību nozarē, mehatronikas jomā (2), skolvadības jomā (1), metodiskā darba jomā (2), uzņēmējdarbības, finanšu, grāmatvedības, administrēšanas nozarē (1), IKT nozarē, datorzinātņu jomā (1), tūrisma un viesmīlības nozarē, viesmīlības un ēdināšanas pakalpojumu jomā (2).  26 pedagogi un tehniskie darbinieki piedalījušies profesionālās pilnveides un pieredzes apmaiņas kursos starptautiskā līmenī. |
| Internacionalizācija | 1. VT mājas lapas saturs tulkots angļu, vācu valodās. | VT mājas lapas saturs tiek tulkots angļu valodā. |
| 2.Drukātie materiāli par VT piedāvājumu ārvalstu izglītojamajiem vismaz 2 svešvalodās. | Izdales materiāliem svešvalodā (angļu) ir izveidots un tiek drukāts pēc pieprasījuma, dodoties komandējumā, vai potenciāli - uzņemot ārvalstu delegācijas.  Covid-19 pandēmijas dēļ 2021./2022. mācību gadā ārvalstu delegācijas netika uzņemtas VT. |
| 3.Paaugstināt ārvalstu praksē un pieredzes apmaiņas programmās izglītojamo un pedagogu skaitu | Tika īstenoti 2 Erasmus+ projekti, piedāvājot ārvalstu prakses un pieredzes iespējas skolēniem un pedagogiem no teju visām IP (izņēmums ir IP “Grāmatvedība” katras valsts specifiskās likumdošanas dēļ).  Prakses un mācību mobilitātēs Erasmus+ projektu ietvaros devušies 98 izglītojamie un 26 pedagogi, metodiķi, administrācijas darbinieki. |

* 1. **Padotībā esošās iestādes**

Tehnikumam nav padotībā esošu iestāžu.

1. **Finanšu resursi un iestādes darbības rezultāti**

**2.1.Finanšu resursi**

|  |  |  |  |  |
| --- | --- | --- | --- | --- |
| **Nr.p.k.** | **Finansiālie rādītāji** | **Iepriekšējā -2021.gadā**  **(faktiskā izpilde**  **EUR)** | **Pārskata – 2022.gadā (EUR)** | |
| **apstiprināts likumā** | **faktiskā izpilde** |
| **1.** | **Finanšu resursi izdevumu segšanai (kopā)** | **2 224 761.66** | **2 487 222** | **2 625 427** |
| 1.1. | dotācijas | 2 160 723.24 | 2 089 917 | 2 201 858 |
| 1.2. | maksas pakalpojumi un citi pašu ieņēmumi | 64 038.42 | 104 060 | 130 324 |
| 1.3. | ārvalstu finanšu palīdzība | 0.00 | 293 245 | 293 245 |
| 1.4. | ziedojumi un dāvinājumi | 0.00 | 0,00 | 0,00 |
| **2.** | **Izdevumi (kopā)** | **2 200 043.82** | **2 894 047** | **2 894 047** |
| 2.1. | uzturēšanas izdevumi (kopā) | 2 108 658.06 | 2 811 149 | 2 811 149 |
| 2.1.1. | kārtējie izdevumi | 1 789 043.77 | 2 442 010 | 2 442 010 |
| 2.1.2. | procentu izdevumi | 0.00 | 0,00 | 0,00 |
| 2.1.3. | subsīdijas, dotācijas un sociālie pabalsti | 319 614.29 | 294 014 | 294 014 |
| 2.1.4. | kārtējie maksājumi Eiropas Kopienas budžetā un starptautiskā sadarbība | 0.00 | 0,00 | 0,00 |
| 2.1.5. | uzturēšanas izdevumu transferti | 0.00 | 75 125 | 75 125 |
| 2.2. | izdevumi kapitālieguldījumiem | 91 385.76 | 82 898 | 82 898 |

**2.2. Iestādes darbības rezultāti**

* + 1. Izglītojamo skaits un īstenotās izglītības programmas 2021./2022.māc.g.

|  |  |  |  |  |  |
| --- | --- | --- | --- | --- | --- |
| Izglītības programmas nosaukums | Izglītības  programmas  kods | Licence | | Izglītojamo skaits, uzsākot programmas apguvi vai uzsākot 2021./2022. m.g. (01.09.2021.) | Izglītojamo skaits, noslēdzot sekmīgu programmas apguvi vai noslēdzot 2021./2022.m.g.  (30.06.2022.) |
| Nr. | Licencēšanas  datums |
| **Mehatronika**  Mehatronisku sistēmu tehniķis | 33521061 | P-12281 | 01.09.2015. | 63 | 55 |
| **Inženiertehnika, mehānika un mašīnbūves tehnoloģija**  Mašīnbūves tehniķis | 33521031 | P\_3106  (1.kurss)  P\_1790  (3.-4.kurss | 07.07.2020  22.08.2019. | 24  23 | 16  20 |
| **Pārtikas produktu tehnoloģija**  Pārtikas produktu ražošanas tehniķis | 33541011 | P\_3108  (1.-2.kurss)  P\_12161  (3.-4.kurss) | 07.07.2020.  11.08.2015. | 16  7 | 15  5 |
| **Programmēšana**  Programmēšanas tehniķis | 33484011 | P-16372 | 05.01.2018. | 129 | 116 |
| **Restorānu pakalpojumi**  Viesmīlis | 33811041 | P-3107  (1.-2.kurss)  P-16431  (3.-4.kurss) | 07.07.2020.  10.01.2018. | 18  21 | 17  17 |
| **Ēdināšanas pakalpojumi**  Pavārs | 33811021 | P-3168  (1.-2.kurss)  P-17096  (3.-4.kurss) | 13.07.2020.  20.07.2018. | 29  43 | 25  39 |
| **Grāmatvedība**  Grāmatvedis | 33344021 | P\_1474  (1.-3.kurss)  P-12159  (4.kurss) | 23.07.2019.  11.08.2015. | 54  21 | 41  21 |
| **Administratīvie un sekretāra pakalpojumi**  Klientu apkalpošanas speciālists | 33346011 | P\_2999  (1.-2.kurss) | 30.06.2020. | 39 | 34 |
| **Telemehānika un loģistika**  Loģistikas darbinieks | 33345121 | P-15448 | 08.05.2017. | 127 | 119 |
| **Metālapstrāde**  Programmvadības metālapstrādes darbgaldu iestatītājs | 33521011 | P-2824  (2.kurss) | 25.06.2020. | 9 | 7 |

**Izglītojamo skaits uz 01.01.2022.**

1. profesionālās vidējās izglītības programmās – 586
2. tālākizglītības programmās – 29.

**Izglītojamo skaits uz 31.12.2022.**

1. profesionālās vidējās izglītības programmās – 590
2. tālākizglītības un pilnveides izglītības programmās – 8.

**2022./2023.mācību gadā 1.kursā** uzņemti 207 izglītojamie.

**2.2.2. Centralizēto eksāmenu rezultāti:**

|  |  |  |  |
| --- | --- | --- | --- |
| **Eksāmens** | **Kopvērtējums procentos izglītības iestādē** | | |
| **2019./2020.** | **2020./2021.** | **2021./2022.** |
| Matemātika 12.kl. | 16 | 16,7 | 20,8 |
| Matemātika (vispārīgais mācību satura apguves līmenis) | - | - | 32,7 |
| Latviešu valoda | 46 | 43,9 | 46,3 |
| Angļu valoda | 59,3 | 58,3 | 60,7 |
| Krievu valoda | 62,7 | 66,5 | 54,8 |
| Latvijas un pasaules vēsture | 35,8 | 31,9 | - |
| Fizika | 28,7 | 33,1 | 27,2 |
| Ķīmija | 36 | - | - |

Secinājumi: 2021./2022.mācību gadā salīdzinājumā ar 2020./2021.mācību gadu centralizēto eksāmenu rezultāti ir uzlabojušies angļu valodā (par 2,4%), latviešu valodā (par 2,4%), matemātikā (par 4,1%), savukārt samazinājušies krievu valodā (par 11,7%) un fizikā (par 5,9%). Matemātikas eksāmens vispārīgajā līmenī šogad tika kārtots pirmo reizi un nokārtots labi, par 2,1% pārsniedzot vidējo rādītāju valstī. Pārējie valsts pārbaudes darbi 2021./2022.mācību gadā ir nokārtoti zemāk nekā vidējie rādītāji valstī. Angļu valoda par 8,3%, latviešu valoda par 5,9%, krievu valoda par 22,5%, matemātika par 16,8%, fizika par 28,5%. Mācību rezultātu sniegumu daļēji ir ietekmējis arī attālinātais mācību darbs, kā rezultātā atsevišķos mācību priekšmetos izglītojamo zināšanas nav bijušas pietiekošas.

* + 1. **Profesionālās kvalifikācijas eksāmenu rezultāti:**

|  |  |  |  |  |
| --- | --- | --- | --- | --- |
| **Izglītības programmas nosaukums** | **Piešķiramās kvalifikācijas nosaukums** | **Vidējais vērtējums izglītības iestādē (ballēs)** | | |
| **2019./2020.** | **2020./2021.** | **2021./2022.** |
| Loģistika | loģistikas darbinieks | 6,06 | 6,95 | 7,58 |
| Mehatronika | mehatronisku  sistēmu tehniķis | 7 | 7,1 | 8,25 |
| Ēdināšanas pakalpojumi | ēdināšanas  pakalpojumu speciālists | 7,05 | 7,9 | IP netiek  īstenota |
| Ēdināšanas pakalpojumi | pavārs | IP netiek  īstenota | IP netiek  īstenota | 6,59 |
| Viesnīcu pakalpojumi | viesmīlības  pakalpojumu speciālists | 7,5 | 7 | IP netiek  īstenota |
| Restorānu pakalpojumi | viesmīlis | IP netiek  īstenota | IP netiek  īstenota | 7,57 |
| Programmēšana | programmēšanas tehniķis | IP netiek  īstenota | IP netiek  īstenota | 5,22 |
| Pārtikas produktu tehnoloģija | pārtikas produktu  ražošanas tehniķis | 8,5 | 8 | 7,5 |
| Grāmatvedība | grāmatvedis | 8,2 | 8,48 | 8,43 |
| Inženiertehnika, mehānika un mašīnbūves tehnoloģija | mašīnbūves tehniķis | IP netika īstenota | 6 | 5,27 |

|  |  |  |  |  |
| --- | --- | --- | --- | --- |
| **Izglītības programmas nosaukums** | **Piešķiramās kvalifikācijas nosaukums** | **% vērtējums izglītības iestādē**  **no 7 līdz 10 ballēm** | | |
| **2019./2020.** | **2020./2021.** | **2021./2022.** |
| Telemehānika un loģistika | loģistikas darbinieks | 23,53 | 57,14 | 84,62 |
| Mehatronika | mehatronisku  sistēmu tehniķis | 62,5 | 72,73 | 81,25 |
| Ēdināšanas pakalpojumi | ēdināšanas  pakalpojumu speciālists | 68,18 | 92,9 | IP netiek  īstenota |
| Ēdināšanas pakalpojumi | pavārs | IP netiek īstenota | IP netiek īstenota | 47,06 |
| Viesnīcu pakalpojumi | viesmīlības  pakalpojumu speciālists | 75 | 60 | IP netiek īstenota |
| Restorānu pakalpojumi | viesmīlis | IP netiek īstenota | IP netiek īstenota | 71,43 |
| Programmēšana | programmēšanas tehniķis | IP netiek īstenota | IP netiek īstenota | 22,22 |
| Pārtikas produktu tehnoloģija | pārtikas produktu  ražošanas tehniķis | 100 | 85,7 | 100 |
| Grāmatvedība | Grāmatvedis | 85,71 | 89 | 90,48 |
| Inženiertehnika, mehānika un mašīnbūves tehnoloģija | mašīnbūves tehniķis | IP netika īstenota | 0 | 9,09 |

Secinājumi: 2021./2022.mācību gadā kvalifikācijas eksāmenus kārtoja 120 profesionālās vidējās izglītības programmu izglītojamie. No tiem 74 izglītojamie eksāmenus nokārtoja no 7 līdz 10 ballēm, kas sastāda 62,71%, un eksāmenu vidējais vērtējums bija 7,05 balles.

Izglītojamo sasniegumi profesionālās kvalifikācijas eksāmenos 2021./2022.mācību gadā salīdzinājumā ar 2020./2021.mācību gadu ir zemāki. Izglītojamo vērtējums no 7 līdz 10 ballēm samazinājies par 10,44%, kā arī vidējais vērtējums samazinājies no 7,35 ballēm uz 7,05 ballēm. Ja pagājušajā mācību gadā eksāmenu nokārtoja visi, tad šogad to nenokārtoja 7 izglītojamie (5,93%), kas jau mācību laikā nebija motivēti un eksāmenā cerēja uz veiksmi. Turpmāk Izglītības un zinātnes ministrijas noteiktie nosacījumi par sekmju vērtējumiem ikdienas mācību sasniegumu vērtēšanā profesionālajos mācību priekšmetos un mūžizglītības moduļos, kā arī tehnikuma izvirzītie stingrākie nosacījumi ļaus sasniegt labākus rezultātus, ātrāk identificējot iespējamos riskus.

**IP "Loģistika"**

2021./2022.mācību gadā 26 izglītojamajiem (100%) tika piešķirta kvalifikācija loģistikas darbinieks. Kvalifikācijas eksāmena vidējais vērtējums ir **7,58 balles**. 22 izglītojamie ieguvuši vērtējumu no 7 līdz 9 ballēm un 4 izglītojamie – 6 balles.

**IP "Mehatronika"**

2021./2022.mācību gadā 16 izglītojamajiem (100%) tika piešķirta kvalifikācija mehatronisku sistēmu tehniķis Kvalifikācijas eksāmena vidējais vērtējums ir **8,25 balles.** 13 izglītojamie ieguvuši vērtējumu no 7 līdz 10 ballēm un 3 izglītojamie – no 5 līdz 6 ballēm. Rezultāti ballēs un procentuālais vērtējums katru mācību gadu uzlabojas, kas izskaidrojams ar izglītojamo konkursu uzņemšanas procesā, kā rezultātā mācības uzsāk arvien motivētāki jaunieši.

**IP "Ēdināšanas pakalpojumi"**

2021./2022.mācību gadā 17 izglītojamajiem (100%) tika piešķirta kvalifikācija pavārs. Kvalifikācijas eksāmena vidējais vērtējums ir **6,59 balles.**  8 izglītojamie ieguvuši vērtējumu no 7 līdz 8 ballēm un 9 izglītojamie - no 5 līdz 6 ballēm. Šajā IP kvalifikācijas eksāmens tika kārtots pirmo reizi.

**IP "Restorānu pakalpojumi"**

2021./2022.mācību gadā 7 izglītojamajiem (100%) tika piešķirta kvalifikācija viesmīlis. Kvalifikācijas eksāmena vidējais vērtējums ir **7,57 balles.** 5 izglītojamie ieguvuši vērtējumu no 7 līdz 9 ballēm un 2 izglītojamie – no 5 līdz 6 ballēm. Šajā IP kvalifikācijas eksāmens tika kārtots pirmo reizi.

**IP "Pārtikas produktu tehnoloģija"**

2021./2022.mācību gadā 2 izglītojamajiem (100%) tika piešķirta kvalifikācija pārtikas produktu ražošanas tehniķis. Kvalifikācijas eksāmena vidējais vērtējums ir **7,5 balles.**  1 izglītojamais ieguvis vērtējumu 7 balles, bet otrs - 8 balles.

**IP "Grāmatvedība"**

2021./2022.mācību gadā 21 izglītojamajam (100%) tika piešķirta kvalifikācija grāmatvedis. Kvalifikācijas eksāmena vidējais vērtējums ir **8,43 balles.**  19 izglītojamie ieguvuši vērtējumu no 7 līdz 10 ballēm (t.sk. 13 izglītojamajiem - 10 balles) un 2 izglītojamie no 5 līdz 6 ballēm. Šajā IP rezultāti ir ļoti labi katru mācību gadu. Izglītojamos māca pedagogi, kuri paši ir praktizējoši grāmatveži, kā arī šajā IP izglītojamie dodas darba vidē balstītās mācībās, kas rezultējas ar augstu zināšanu un prasmju līmeni.

**IP "Inženiertehnika, mehānika un mašīnbūves tehnoloģija"**

2021./2022. mācību gadā 10 izglītojamajiem (90,91%) tika piešķirta kvalifikācija mašīnbūves tehniķis. Kvalifikācijas eksāmena vidējais vērtējums ir **5,27 balles.**  1 izglītojamais ieguvis vērtējumu 7 balles, 2 izglītojamie – 6 balles, 7 izglītojamie – 5 balles. Eksāmenu nav nokārtojis 1 izglītojamais.

**IP "Programmēšana"**

2021./2022.mācību gadā 12 izglītojamajiem (66,67%) tika piešķirta kvalifikācija programmēšanas tehniķis. Kvalifikācijas eksāmena vidējais vērtējums ir **5,22 balles.**  4 izglītojamie ieguvuši vērtējumu no 7 līdz 9 ballēm, 4 izglītojamie – 6 balles, 4 izglītojamie - 5 balles. Eksāmenu nav nokārtojuši 6 izglītojamie. Šajā IP kvalifikācijas eksāmens tika kārtots pirmo reizi.

* + 1. **Izglītojamo sasniegumi dažādos profesionālajos konkursos, olimpiādēs, SMU u.c. pasākumos**
* Angļu valodas valsts 51.olimpiādes 2.posms – atzinība
* Krievu valodas valsts 24.olimpiādes 2.posms – 2. un 3.vieta
* Fizikas valsts 72.olimpiādes 2.posms – 3.vieta
* Vislatvijas SMU pasākumā “Cits Bazārs pavasarī” galvenā nominācija “Biznesa potenciāls vidusskolu grupā”.
* Nacionālā jauno profesionāļu meistarības konkursa “SkillsLatvia2022” fināla nominācijā “Mobilā robotika” - 3.vieta
* Nacionālā jauno profesionāļu meistarības konkursa “SkillsLatvia2022” fināla nominācijā “Web izstrāde” - 4.vieta
* Nacionālā jauno profesionāļu meistarības konkursa “SkillsLatvia2022” fināla nominācijā “Mehatronika” - 4. un 6.vieta
* Profesionālo izglītības iestāžu profesionālās meistarības konkursā “Viesmīlības nozares jauno profesionāļu konkurss – izaicinājuma kauss “Viesmīlības triatlons 2022”” nominācijā "Viesu uzņemšanas dienests" - 1.vieta
* Profesionālo izglītības iestāžu profesionālās meistarības konkursā „Gudrais Grāmatvedis 2022” - 2.vieta
* Profesionālās meistarības konkursā “Klientu apkalpošanas speciālists 2022”- 3.vieta

|  |
| --- |
| * + 1. **Citi sasniegumi** * Pateicība Valmieras tehnikumam par sadarbību ar Strenču pamatskolu karjeras izglītošanas pasakumā “Nākotnes skola” 7., 8., 9.klasei (10.05.2022.) * Izglītības un zinātnes ministrijas Pateicības raksts Valmieras tehnikuma direktorei Vinetai Melngāršai un kolektīvam par izcilu darbu Latvijas jauniešu patriotisma kaldināšanā un ieguldījumu Valsts aizsardzības mācības nometņu organizēšanā (2022.gada jūnijs). |

* + 1. **Informācija par lielākajiem īstenotajiem projektiem par 2021./2022.māc.g.**

|  |  |
| --- | --- |
| Urban Innovative Actions programmas inovāciju projekts “Eiropas nākamās paaudzes mazās pilsētas” (noslēdzās 2021. gada oktobrī). | Projekta un pašas Pilsētu inovatīvās darbības (Urban Innovative Actions) iniciatīvas mērķis ir atbalstīt pilsētu inovatīvas idejas, eksperimentus un pilotprojektus. Ventspils un Valmieras kopējā projektā tika realizēti virkne inovatīvu risinājumu ar mērķi vietējā ekonomikā radīt jaunas darba vietas un attīstīt prasmes, kas nepieciešamas šodienas un nākotnes darba tirgū. Valmieras tehnikumā tika ieviestas jaunas izglītības tehnoloģijas (3D virtuālā ala), iegādāts robotikas aprīkojums (VEX un Makeblock), tika veikts paaudžu mārketinga pētījums uz kura pamata īstenota Valmieras tehnikuma zīmola maiņa, komunikācijas stratēģijas izstrāde un izveidota jauna mājas lapa. |
| INTEREG programmas projekts “Teaming UP” (noslēdzās 2022. gada maijā). | Projekta laikā vairāk nekā 55 jauniešu no Valmieras tehnikuma (Latvija), Valgas Tehnikuma (Igaunija) un Mercuria Biznesa koledžas (Somija) apguva prasmes, kas nepieciešamas, dibinot un vadot starptautiskus un eksportspējīgus uzņēmumus. Projekts un programma “Teaming UP” vairoja jauniešu motivāciju, pašpārliecinātību, prasmes un zināšanas biznesā, lai nākotnē jaunieši paši radītu savus uzņēmumus, kas spēj konkurēt ne tikai vietējā, bet pasaules mērogā. Projekta “Teaming UP” noslēguma pasākumā “Pitching to Investors”55 jaunieši no Latvijas, Somijas un Igaunijas 11 komandās prezentēja savas biznesa idejas potenciālajiem investoriem. Pasākumā tika izstādīti šo ideju prototipi un noskaidroti uzvarētāji. |
| Erasmus+ projekts Nr. 2020-1-LV01-KA116-077375 "Profesionāla attīstība jauniem izaicinājumiem" (noslēdzās 2022. gada maijā). | Tā mērķis bija veicināt Valmieras tehnikuma izglītojamo profesionālo zināšanu un prasmju nostiprināšanu un attīstību, gūstot darba pieredzi starptautiskā vidē un pilnveidojot Valmieras tehnikumā prioritāro jomu izglītības saturu, adaptējot pozitīvu pieredzi no profesionālās izglītības iestādēm un uzņēmumiem ārvalstīs. Aktivitātes ietvaros 5 - 6 nedēļu ilgā ārvalstu mobilitātē bija iesaistīti 45 Valmieras tehnikuma 1.-4. kursu izglītojamie. Dalībnieki bija no 7 dažādām izglītības programmām - "Ēdināšanas pakalpojumi" ar kvalifikāciju "pavārs" (8), "Pārtikas produktu tehnoloģija" ar kvalifikāciju "pārtikas produktu ražošanas tehniķis" (2), "Restorānu pakalpojumi" ar kvalifikāciju "viesmīlis" (2), "Programmēšana" ar kvalifikāciju "programmēšanas tehniķis" (11), "Telemehānika un loģistika" ar kvalifikāciju "loģistikas darbinieks" (16), "Mehatronika" ar kvalifikāciju "mehatronisku sistēmu tehniķis" (4), "Inženiertehnika, mehānika un mašīnbūves tehnoloģija" ar kvalifikāciju "mašīnbūves tehniķis" (2). Atrodoties ārvalstīs, izglītojamiem bija iespēja pielietot jau esošās profesionālās zināšanas un prasmes, kā arī apgūt jaunas prasmes atbilstoši profesiju specifikai. Projekta ietvaros astoņi Valmieras tehnikuma speciālisti, kas iesaistīti mācību procesa organizēšanā, devās pieredzes gūšanas vizītēs ārvalstīs. Iegūtās zināšanas tiek izmantotas ikdienas darbā un jaunu ideju attīstīšanā Valmieras tehnikuma darbības pilnveidošanai. |
| Erasmus+ projekts Nr.2019-1-LV01-KA116-060238 “Starptautiska prakse profesionālai izaugsmei" (noslēdzās 2022. gada maijā). | Tā mērķis bija veicināt Valmieras tehnikuma izglītojamo profesionālo zināšanu un prasmju nostiprināšanu un attīstību, gūstot darba pieredzi starptautiskā vidē un pilnveidot Valmieras tehnikumā īstenoto prioritāro izglītības programmu saturu, adaptējot pozitīvo pieredzi no profesionālās izglītības iestādēm un uzņēmumiem ārvalstīs. Aktivitātes ietvaros piecu nedēļu ilgās ārvalstu mobilitātēs tika iesaistīti 36 Valmieras tehnikuma 2.-4. kursu izglītojamie. Dalībnieki bija no 4 izglītības programmām - "Ēdināšanas pakalpojumi" ar kvalifikāciju "pavārs" (15), "Pārtikas produktu tehnoloģija" ar kvalifikāciju "pārtikas produktu ražošanas tehniķis" (2), "Restorānu pakalpojumi" ar kvalifikāciju "viesmīlis" (9), "Mehatronika" ar kvalifikāciju "mehatronisku sistēmu tehniķis" (10). Atrodoties ārvalstīs, izglītojamiem bija iespēja pielietot esošās profesionālās zināšanas un prasmes, kā arī apgūt jaunas prasmes atbilstoši nozares specifikai. Tāpat aktivitātes ietvaros 12 Valmieras tehnikuma speciālisti, atbilstoši savai jomai, iepazinās ar profesionālās izglītības procesu organizēšanu ārvalstīs, kā arī apmeklēja ārvalstu uzņēmumus, kuros Valmieras tehnikuma izglītojamiem tiek piedāvātas prakses iespējas. Mobilitāšu laikā tika pārņemta labās prakses pieredze ar mērķi pilnveidot jauniešu mācību procesu Valmieras tehnikuma piedāvātajās izglītības programmās un atbilstoši mūsdienu darba tirgus tendencēm. Tāpat vizīšu laikā tika stiprināta skolu un uzņēmumu tīklošanās |
| SAM 8.5.1. “Profesionālo izglītības iestāžu audzēkņu dalība darba vidē balstītās mācībās un mācību praksēs uzņēmumos” | Projekta ietvaros 2021./2022.mācību gadā mācību praksēs piedalījās 337 jaunieši un darba vidē balstītās mācībās iesaistīti 82 jaunieši. |
| ESF projekta „Atbalsts bezdarbnieku izglītībai” Nr.7.1.1.0/15/I/001 | Projekta ietvaros apmācīti 6 topošie speciālisti kvalifikācijā “Lokmetinātājs metināšanā ar mehanizēto iekārtu aktīvās gāzes vidē (MAG)”. |
| Līguma Nr. 6.-2.3.3/75 “Par sadarbību ESF darbības programmas "Izaugsme un nodarbinātība" 8.4.1. specifiskā atbalsta mērķa "Pilnveidot nodarbināto personu profesionālo kompetenci" Eiropas Sociālā fonda projekta Nr.8.4.1.0/16/I/001 “Nodarbināto personu profesionālās kompetences pilnveide” īstenošanu” | Projekta ietvaros apmācīti 36 izglītojamie. |
| SAM 8.5.3. “Profesionālās izglītības iestāžu efektīva pārvaldība un personāla kompetences pilnveide” | Projekta ietvaros Valmieras tehnikums īsteno pasākumu kopumu profesionālās izglītības iestāžu efektīvai pārvaldībai un personāla kompetences pilnveidei. Valsts līmenī stažējušies 9 pedagogi – metālapstrādes, mašīnbūves, mašīnzinību nozarē, mehatronikas jomā (2), izglītības nozarē, skolvadības jomā (1), izglītības nozarē, metodiskā darba jomā (2), uzņēmējdarbības, finanšu, grāmatvedības, administrēšanas nozarē (1), IKT nozarē, datorzinātņu jomā (1), tūrisma un viesmīlības nozarē, viesmīlības un ēdināšanas jomā (2). |

1. **Personāls**

Uz 2022. gada 31.decembri Valmieras tehnikumā nodarbināti ­105 darbinieki - 63 pedagoģiskie un 42 saimnieciski administratīvie darbinieki, no tiem 16 vīrieši un 89 sievietes. Vidējais Valmieras tehnikuma darbinieku vecums 45,69 gadi.

Sadalījums pa vecuma grupām:

1. Līdz 25 gadiem – 4
2. No 26-34 gadiem – 21
3. No 35-44 gadiem – 18
4. No 45-54 gadiem – 25
5. No 55-64 gadiem – 35
6. No 65 gadiem – 2.

Personāla izglītība:

1. Doktora grāds – 1
2. 1.līmeņa augstākā izglītība – 1
3. 2.līmeņa profesionālā augstākā izglītība – 1
4. Profesionālā augstākā izglītība – 17
5. Bakalaurs – 29
6. Maģistrs – 27
7. Vidējā profesionālā izglītība – 24
8. Vidējā izglītība – 5.

Darbinieku mainība – atbrīvoto darbinieku skaits 2022.gadā – 49, tajā skaitā 29 terminēti darba līgumi.

1. **Komunikācija ar sabiedrību**

|  |
| --- |
| * 1. 2022.gadā reģionālajos laikrakstos publicēti vairāk nekā 15 raksti par VT, piemēram:      1. <https://www.eliesma.lv/valmieras-tehnikuma-audzekniem-sudraba-medala-jauno-profesionalu-meistaribas-konkursa>      2. <https://www.valmieraszinas.lv/sanda-erasmus-prakses-pieredzes-stasts/>      3. <https://www.valmierasnovads.lv/valmieras-tehnikums-aicina-pieteikties-pieauguso-izglitibas-programmam/>      4. <https://m.sigulda.lv/?sadala=read&id=23899>   2. Sociālo mediju VT profilos sasniegto cilvēku skaits, tajā skaitā vasarā:      1. YouTube: 10 548      2. Facebook: 199 507      3. Instagram: 47 376. |

1. **Nākamajā – 2023.gadā - plānotie pasākumi**

|  |  |
| --- | --- |
| **Stratēģiskie**  **mērķi** | **Sasniedzamais rezultāts** |
| 1. Profesionālās izglītības kvalitātes uzlabošana un izglītojamo skaita kāpināšana. | 1. Izglītojamo skaita palielinājums par 5%.  2. Talantīgo audzēkņu skaita pieaugums – 5% no kopējā izglītojamo skaita.  3. Darba tirgū iesaistīto absolventu skaita palielinājums.  4. Vidējā vērtējuma kāpums profesionālās KE no 7,05 uz 7,30.  5.Metodiskā darba aktivitātes saskaņā ar izstrādātajām metodiskā darba virsvadības jomām un attīstības plānu.  6. Programmu saturs aktualizēts atbilstoši spēka esošajiem normatīvajiem aktiem, t.sk., Skola2030. Mācību gada metodiskā darba tēma "Pašvadīta mācīšanās (iesaiste)".  7. Izstrādāta e- mācību vide, digitālo mācību materiālu izveide.  8. Profesionālās kompetences atzīšanas vismaz 10% skaita pieaugums ik gadu.  9. Izglītojamo skaita palielinājums pieaugušo IP.  10. Veikt ikgadējo 1. kursu un absolventu anketēšanu. |
| 2. Pozitīva tēla veidošana, atpazīstamības veicināšana, profesionālās izglītības prestiža celšana. | 1. Iesaistīt absolventus izglītības prestiža celšanas pasākumu īstenošanā.  2. Potenciālo izglītojamo piesaistei mērķētu aktivitāšu skaita palielinājums. |
| 3. Ilgtspējīgas infrastruktūras izveide | 1.Izglītības programmas ar kvalifikāciju “Atjaunojamās enerģētikas tehniķis” materiāltehnisko līdzekļu iegāde.  2.Attīstītas telpas pieaugušo izglītības resursu centra vajadzībām. |
| 4. Jaunāko tehnoloģiju, programmatūras un metožu nodrošinājums, inovāciju attīstība. | 1. Edu365com integrācija e-klasē, izveidota digitāla e-mācību vide, integrēta esošajā VT mājaslapā.  2.Esošo un plānoto izglītības programmu īstenošanai nepieciešamās tehnoloģijas un programmatūras attīstība. |
| 5. Cilvēkresursu attīstība, talantu piesaiste un karjeras atbalsts. | 1. Jaunu pedagogu un darbinieku piesaiste.  2. Pedagogu un darbinieku digitālās pratības paaugstināšana un angļu valodas prasmju uzlabošana. |
| 6. Internacionalizācija. | 1. VT mājas lapas saturs tulkots angļu, vācu valodā. |
| 7. Izglītības turpināšana un nodarbinātība. | I. Darbs ar izglītojamiem, kam ir zemi mācību sasniegumi.  2. Karjeras izglītība.  3.Monitorings par absolventu turpmākajām mācībām/studijām un/vai profesionālo darbību. |
| 8.Mācīšana un mācīšanās. | 1.Datu ieguve par mācīšanas un mācīšanās kvalitāti, kvantitatīva un kvalitatīva analīze un pilnveide.  2.Izglītības procesa diferenciācija, individualizācija un personalizācija.  3.Izglītības iestādes individualizēta un/vai personalizēta atbalsta sniegšana izglītojamiem. |
| 9. Izglītības programmu īstenošana. | 1.Pedagogu sadarbība, nodrošinot vienotu pieeju izglītības programmas īstenošanā.  2.Īstenoto izglītības programmu efektivitāte un kvalitāte. |